CELEX: 32012R0976
Language: lv
Date: 2012-10-23 00:00:00
Title: Komisijas Regula (ES) Nr. 976/2012 ( 2012. gada 23. oktobris ), ar kuru groza Regulu (ES) Nr. 165/2011, ar ko paredz 2011. gadā un turpmākajos gados izdarīt atvilkumus no konkrētām Spānijai iedalītām makreles nozvejas kvotām 2010. gadā notikušās pārzvejas dēļ

24.10.2012   
            
            
               LV
            
            
               Eiropas Savienības Oficiālais Vēstnesis
            
            
               L 294/3
            
         KOMISIJAS REGULA (ES) Nr. 976/2012
   (2012. gada 23. oktobris),
   ar kuru groza Regulu (ES) Nr. 165/2011, ar ko paredz 2011. gadā un turpmākajos gados izdarīt atvilkumus no konkrētām Spānijai iedalītām makreles nozvejas kvotām 2010. gadā notikušās pārzvejas dēļ
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 20. novembra Regulu (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (1), un jo īpaši tās 105. panta 1. un 2. punktu,
   tā kā:
   
               (1)
            
            
               Komisijas 2011. gada 22. februāra Regula (ES) Nr. 165/2011, ar ko paredz 2011. gadā un turpmākajos gados izdarīt atvilkumus no konkrētām Spānijai iedalītām makreles nozvejas kvotām 2010. gadā notikušās pārzvejas dēļ (2), nosaka, ka Spānijai 2011. gadā iedalītā makreles (Scomber scombrus) nozvejas kvota VIIIc, IX un X zonā un Savienības ūdeņos CECAF 34.1.1. zonā (turpmāk “makreles nozvejas kvota”) jāsamazina par 4 500 tonnām.
            
         
               (2)
            
            
               Regula (ES) Nr. 165/2011 arī paredz, ka makreles nozvejas kvota, ko Spānijai varētu iedalīt 2012.–2015. gadā un attiecīgā gadījumā arī turpmākajos gados, jāsamazina par 5 500 tonnām 2012. gadā, 9 748 tonnām 2013. gadā un 9 747 tonnām 2014. un 2015. gadā, kā arī – attiecīgā gadījumā – turpmākajos gados.
            
         
               (3)
            
            
               Spānijas valsts iestādes 2011. gada 21. decembrī informēja Komisiju, ka Spānijai piešķirtā makreles nozvejas kvota 2011. gadam nav pilnībā izmantota, un lūdza Komisiju ņemt vērā neizmantoto kvotas tonnu skaitu, nosakot kompensāciju par makreles pārzveju 2010. gadā saskaņā ar Regulu (ES) Nr. 165/2011. Neizmantotais daudzums ir 5 755 tonnas.
            
         
               (4)
            
            
               Spānija turklāt saskaņā ar 4. panta 2. punktu Padomes 1996. gada 6. maija Regulā (EK) Nr. 847/96, kas ievieš papildu nosacījumus ikgadējai kopējās pieļaujamās nozvejas (KPN) un kvotu pārvaldei (3), bija lūgusi ieturēt daļu makreles nozvejas kvotas 2011. gadam un to pārcelt uz nākamo gadu minētajā regulā noteiktajās robežās.
            
         
               (5)
            
            
               Ar Komisijas 2012. gada 13. aprīļa Īstenošanas regulu (ES) Nr. 319/2012, ar ko 2012. gada nozvejas kvotām pievieno konkrētu daudzumu, kas 2011. gadā ieturēts atbilstīgi Padomes Regulas (EK) Nr. 847/96 4. panta 2. punktam (4), 2 511 tonnas no Spānijas neizmantotās makreles nozvejas kvotas 2011. gadam tika pārceltas uz 2012. gadu. Tāpēc atlikušais neizmantotais 2011. gada kvotas daudzums ir 3 244 tonnas.
            
         
               (6)
            
            
               Šis daudzums – 3 244 tonnas – būtu jāizmanto, lai pārplānotu Regulā (ES) Nr. 165/2011 paredzētos atvilkumus. Šis daudzums jāpieskaita 2011. gada atvilkumam, kopā iegūstot 7 744 tonnas, un līdztekus jāatskaita no turpmāko gadu atvilkuma.
            
         
               (7)
            
            
               Spānija lūdza neizmantoto tonnu skaitu atskaitīt no 2013. un 2014. gada atvilkumiem. Tas atbilst Regulas (ES) Nr. 165/2011 7. apsvērumā izklāstītajam pamatojumam. Tādēļ būtu attiecīgi jāgroza Regula (ES) Nr. 165/2011,
            
         IR PIEŅĒMUSI ŠO REGULU.
   1. pants
   Regulas (ES) Nr. 165/2011 pielikumu aizstāj ar tekstu šīs regulas pielikumā.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 23. oktobrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 343, 22.12.2009., 1. lpp.
   
      (2)  OV L 48, 23.2.2011., 11. lpp.
   
      (3)  OV L 115, 9.5.1996., 3. lpp.
   
      (4)  OV L 104, 14.4.2012., 2. lpp.
   
      PIELIKUMS
      
         
            “PIELIKUMS
            
                        Krājums
                     
                     
                        Sākotnējā kvota (2010) (1)
                        
                     
                     
                        Pielāgotā kvota (2010)
                     
                     
                        Konstatētā nozveja (2010)
                     
                     
                        Kvotas un nozvejas starpība
                        (pārzveja)
                     
                     
                        Koeficients, kas noteikts Regulas (EK) Nr. 1224/2009 105. panta 2. punktā
                        (pārzveja (1) 2)
                     
                     
                        Atvilkums (2011)
                     
                     
                        Atvilkums (2012)
                     
                     
                        Atvilkums (2013)
                     
                     
                        Atvilkums (2014)
                     
                     
                        Atvilkums (2015. gads un attiecīgā gadījumā turpmākie gadi)
                     
                  
                        MAC/8C3411
                     
                     
                        27 919
                     
                     
                        24 604
                     
                     
                        44 225
                     
                     
                        –19 621
                        (79,7 % no 2010. gada kvotas)
                     
                     
                        –39 242
                     
                     
                        7 744
                     
                     
                        5 500
                     
                     
                        8 126
                     
                     
                        8 125
                     
                     
                        9 747
                     
                  
      
      
         (1)  Regula (ES) Nr. 53/2010.”